Source: http://www.sportclasic.ro/ro/LNHF-Universitatea-Cluj-si-CSM-Slatina-lupta-pana-la-final/
Timestamp: 2018-08-18 16:45:18+00:00

Document:
LNHF: Universitatea Cluj și CSM Slatina luptă până la final - Sport Clasic
Penultima etapă a Ligii Florilor a programat astăzi patru partide, toate cu implicații asupra celei mai fierbinți zone a clasamentului, cea a retrogradării. La Cluj, Universitatea a învins AHCM Slobozia și cu 23 de puncte păstrează o șansă teoretică pentru a se salva de la retrogradare dacă va învinge în ultima etapă în deplasarea de la Roman.
Astăzi, moldovencele de la CSM au pierdut la Slatina și le-au dat oltencelor șansa de a păstra distanța de trei puncte față de clujence. Cu un meci imposibil la Cisnădie în ultima etapă, CSM Slatina are nevoie de un punct pentru a-și asigura rămânerea în Liga Națională, deoarece rezultatele directe cu clujencele le sunt favorabile acestora din urmă și pot constitui criteriu de departajare în caz de egalitate de puncte.
Remiza de la Slatina și victoria de la Cluj le lasă, astfel, pe ”șepcile roșii” să spere până în ultima secundă a ultimei etape. În schimb, înfrângerea de sub Feleac le-a parafat celor de la AHCM Slobozia retrogradarea directă alături de Rapid USL Metrou București, echipă învinsă astăzi de CSM Bistrița.
O altă certitudine a zilei este participarea gălățencelor la barajul de promovare/retrogradare alături de reprezentantele Diviziei A CSU Neptun Constanța, CSU Știința București, SCM Timișoara și CS Dacia Mioveni 2012.
Iată programul și rezultatele etapei a 25-a:
HC Zalău - CSU Danubius Galați 27:19 (13:11)
Universitatea Cluj Napoca - AHCM Slobozia 22:20 (11:10)
CSM Slatina - CSM Roman 29:21 (16:11)
CSM Bistrița - CS Rapid USL Metrou București 37:21 (20:10)
HCM Rm. Vâlcea - CS Măgura Cisnădie
CSM București - HC Dunărea Brăila
SCM Craiova - ASC Corona 2010 Brașov

References: CSM 
 CSM 
 CSM 
 CSM 

CSM 
 CSM 

CSM 

CSM